עמירם אורן

עמירם אורן (נולד ב-16 באפריל 1955) הוא גאוגרף ישראלי

==חייו ופועלו==
עמירם אורן נולד וגדל ברמת גן והחל מסוף שנות ה-70 מתגורר בירושלים ובסביבתה. את לימודיו עשה עמירם אורן באוניברסיטה העברית בירושלים, בה השלים תואר ראשון בגאוגרפיה וכלכלה ב-1981 ותואר שני בגאוגרפיה בהצטיינות ב-1985. לאחר לימודי התואר השני חזר לצה"ל ושירת בקבע במשך עשור, בין השנים 1988–1998, בעיקר באגף התכנון במטה הכללי וגם במפקדת חילות השדה ופיקוד המרכז.

את לימודי הדוקטורט החל בחוג לגאוגרפיה באוניברסיטת חיפה, בשנת 1999 וסיים ב-2003, נושא הדוקטורט הוא צבא ומרחב במדינת ישראל—שימושי הקרקע של צה"ל ממלחמת העצמאות ועד מבצע סיני (1948– 1956), ואחר-כך יצא כספר שנקרא שטחים מגויסים. הספר מציג את היווצרות ועיצוב התשתית הצבאית, את פריסתה הגאוגרפית ואת אופן הסדרתה החוקית והמנהלית. השאלה העומדת במרכז הדיון היא כיצד נוצרה הגמוניה הקרקעית והמרחבית הצבאית בשנותיה הראשונות של המדינה ומהן ההשלכות הנובעות ממנה.

מחקריו בנושאי הביטחון, החברה והטריטוריה, הקנו לו מעמד של מומחה בתחום המימד הטריטוריאלי של הביטחון במדינת ישראל.
לאחר סיום הדוקטורט, המשיך אורן את מחקריו בביטחון וטריטוריה, במסגרת עצמאית, בשיתוף עם עמיתים וגם במסגרת הפרויקטים "צבא שיש לו מדינה" "מרחב הביטחון" מכון ון ליר (2003 – 2010). אחר כך, עד שנת 2014, המשיך וחקר במסגרת עצמאית, הרצה בימי עיון ובכנסים אקדמיים. בנוסף היה עמית הוראה במחלקה ליחסים בינלאומיים באוניברסיטה העברית בירושלים, וגם יועץ למערכת הביטחון בענייני תשתית ופריסה.

===מרחב וביטחון===
====ארץ בחאקי: קרקע וביטחון בישראל====
אורן ביחד עם עמיתו למחקר רפי רגב, חקרו את תופעת השטחים הביטחוניים, שהם חלק משטחי המדינה בהיקף חסר תקדים. במחקר ישנם היבטים שונים של השימוש בקרקעות אלו עם הניגודיות בין הצרכים הביטחוניים לאזרחיים.

====שטחים מגויסים====
ספר זה מתחקה אחרי שורשיה של ההגמוניה של צה"ל על שטחי המדינה ומרחביה החלה בשנותיה הראשונות. הספר הוא עיבוד של עבודת הדוקטורט של עמירם אורן שנושאה צבא ומרחב – שימושי הקרקע של צה"ל ממלחמת העצמאות ועד מבצע סיני (1948 – 1956). מטרת המחקר להציג את היווצרות ועיצוב התשתית הצבאית, את פריסתה הגאוגרפית ואת אופן הסדרתה החוקית והמנהלית. השאלה העומדת במרכז הדיון היא כיצד נוצרה הגמוניה הקרקעית והמרחבית הצבאית בשנותיה הראשונות של המדינה ומהן ההשלכות הנובעות ממנה?

==מפעלו העכשווי==
מאז ראשית תשע"ב (ספטמבר 2011) רוכב ומטייל ברחבי הארץ באופני שטח. מאז בקיץ 2015 מפעיל את האתר "[https://web.archive.org/web/20161113175617/http://www.amiramoren.com/bikes/ עמירם במשעולי ישראל]" שעניינו [https://web.archive.org/web/20161113175621/http://www.amiramoren.com/bikes/category/tracks/ סיפורי מסלולי הטיולים שלו.] האתר מתעדכן בתדירות גבוהה, יום או יומיים (לעיתים קצת יותר) לאחר ביצוע הטיולים.

== תרומות עיקריות ==
* מסלולי וידע על טיולי אופני שטח

==ספרים שכתב==
* ארץ בחאקי, ד"ר עמירם אורן ורפי רגב, ירושלים, הוצאת כרמל, 2008.
* שטחים מגויסים, גבעתיים, הוצאת מדף, 2009.

==ספרים שערך==
* צבא שיש לו מדינה?, (יחד עם גבריאל שפר ואורן ברק), ירושלים, הוצאת כרמל, 2008.
* מרחב הביטחון, ירושלים, הוצאת מכון ון ליר, 2009.
* תכנון וביטחון - קובץ מאמרים, (יחד עם נילי שחורי), הוצאת איגוד המתכננים בישראל, 2011.

==מאמרים נבחרים בעברית==
* עמירם אורן וקובי מיכאל (2013), "[http://www.amiramoren.com/wp-content/uploads/2011/06/Civil-Control1.pdf הפיקוח האזרחי" במבחן הממד הטריטוריאלי של הביטחון בישראל – מסגרת מושגית ביקורתית במבחן המעשה]", מחקרי פלורסהיימר, המכון ללימודים עירוניים ואזוריים, האוניברסיטה העברית בירושלים.
* עמירם אורן (2011), "[http://www.amiramoren.com/wp-content/uploads/2011/06/Steinmetz_Army-Society-87-98.pdf האם לנצח תישאר ישראל שטח צבאי?]", בתוך אפרים לביא (עורך),יחסי צבא-חברה בישראל, השלכות על קבלת החלטות בנושאי ביטחון ושלום, הוצאת מרכז תמי שטינמץ למחקרי שלום, אוניברסיטת תל אביב, עמ' 87 – 97.
* עמירם אורן ואחרים (2009) "[http://www.amiramoren.com/wp-content/uploads/2011/06/mata-heter1.pdf תחילת השינוי בתהליך מתן היתר לבנייה ביטחונית]", תכנון 6(2), אוקטובר 2009, עמ' 57 – 74.
* עמירם אורן (2009), "[http://www.amiramoren.com/wp-content/uploads/2011/06/MerhavBitachon.pdf בין טריטוריה לבין ביטחון – סדר יום לדיון ולמחקר]" בתוך עמירם אורן (עורך) "מרחב הביטחון" – מבט חדש על השימוש במשאבי קרקע לצורכי צבא וביטחון בישראל, בול 11 – במת ון ליר לשיח ציבורי, עמ' 15 – 36.
* זלמן שיפר ועמירם אורן (2008), "[http://www.amiramoren.com/wp-content/uploads/2011/06/ShifferOren.pdf על קרקע ועל ביטחון – ההשלכות הכלכליות של האחזקה והשימוש בקרקע על ידי מערכת הביטחון]", רבעון לכלכלה, גיליון 55.03 (ספטמבר 2008), עמ' 387 – 413.
* אורן עמירם צפדיה ארז, ולוי יגיל (2007) "[http://www.amiramoren.com/wp-content/uploads/2011/06/%D7%93%D7%A8%D7%9E%D7%AA-%D7%94%D7%94%D7%93%D7%A8%D7%9E%D7%94.pdf דרמת ההדרמה – העברת מחנות הצבא אל מטרופולין באר שבע מנקודת מבט אזרחית]", מרכז הנגב לפיתוח אזורי אוניברסיטת בן-גוריון בנגב ומכללת ספיר.
* עמירם אורן ויגאל אייל (2002) "[http://www.ybz.org.il/_Uploads/dbsAttachedFiles/Article_104.4.pdf מבצרי טיגרט – שלטון וביטחון בכפיפה אחת: הרעיון המדיניות והיישום]" קתדרה לתולדות ארץ ישראל ויישובה מס' 104, הוצאת יד יצחק בן צבי, ירושלים, עמ' 104 – 126.

==קישורים חיצוניים==

* [https://amiramorenbikes.com/ האתר האישי] של ד"ר עמירם אורן
* 
* 
* 
* יום עיון בנושא צבא, "[http://www.youtube.com/embed/qGZI6WVaybA?autoplay=1&hd=1&KeepThis=true&TB_iframe=true&height=370&width=640?autoplay=1&hd=1 העברת מחנות צה"ל מהמרכז לנגב]" שנערך באוניברסיטה הפתוחה, 2009 מ-יוטיוב.
* 

==הערות שוליים==

קטגוריה:גאוגרפים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת חיפה

קטגוריה:חוקרי ארץ ישראל
קטגוריה:מדענים ישראלים
קטגוריה:גאוגרפים יהודים
קטגוריה:זוכי פרס צ'צ'יק
קטגוריה:ישראלים שנולדו ב-1955